जागरण संवाददाता, इटावा : रेलवे में अपराध करने वालों के खिलाफ एसपी रेलवे आगरा अभिषेक यादव के निर्देशन में चलाए जा रहे अभियान के अंतर्गत जीआरपी थाना प्रभारी मुकेश कुमार मलिक के नेतृत्व में इटावा जंक्शन पर जारी चे¨कग अभियान के अंतर्गत दो लोगों को रेलवे यात्रियों का मोबाइल फोन तथा अन्य कीमती सामान चुराने के आरोप में प्लेटफार्म नंबर एक पर तड़के ढाई बजे पकड़ा गया। पुलिस की पूछतांछ में दोनों ने अजीत रैदास पुत्र राम नरायन गांव चांदी थाना बेला औरैया तथा जितेंद्र यादव पुत्र रामआसरे एआरटीओ कार्यालय के पास काशीराम कालोनी सिविल लाइन नामपता बताया, दोनों से यात्रियों से चुराए गए दो मोबाइल फोन तथा 24 सौ रुपये व दो चाकू बरामद हुए। दोनों ने कई महत्वपूर्ण जानकारियां दी हैं जिसके तहत छानबीन की जा रही है।